Codrin Ștefănescu, care candidează la funcția de secretar general PSD la Congresul partidului de sâmbătă, afirmă că există „prea mulţi trădători pe metru pătrat”, dintre care unii vor să fie șefi şi anunță că nu se va supune lor.

"Prea multe lipitori si prea multe personaje lipsite de caracter in preajma noastra. Prea multi fātarnici si prea multi trādātori pe metru pătrat. Si unii dintre acestia chiar vor sa ne fie Sefi ! Sa-i urmam neconditionat si să ne supunem cu piosenie. Eu, unul, nu o voi face ! Asta am vrut sa vā zic...", a scris Codrin Ștefănescu, pe Facebook.

Codrin Ștefănescu, fost secretar general PSD, și-a depus candidatura pentru un nou mandat. Pentru aceeași funcție candidează și actualul purtător de cuvânt al social democraților, Mihai Fifor.

Sâmbătă, 29 mai, PSD urmează să organizeze un Congres extraordinar în care se vor decide funcţiile de preşedinte al partidului, preşedinte executiv şi secretar general.